CELEX: 31990R0650
Language: ro
Date: 1990-03-16 00:00:00
Title: Regulamentul (CEE) nr. 650/90 al Comisiei din 16 martie 1990 privind clasificarea anumitor mărfuri în Nomenclatura Combinată

02/Volumul 04
            
            
               RO
            
            
               Jurnalul Ofícial al Uniunii Europene
            
            
               194
            
         31990R0650
   
               L 071/11
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 650/90 AL COMISIEI
   
   din 16 martie 1990
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 323/90 (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate regulamentului menționat anterior, este necesară adoptarea unor dispoziții privind clasificarea mărfurilor incluse în anexa la prezentul regulament;
   întrucât Regulamentul (CEE) nr. 2658/87 a stabilit regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care o include pe aceasta, chiar parțial sau, eventual, adăugându-i subdiviziuni, și care se stabilește prin reglementări comunitare specifice, în vederea aplicării de măsuri tarifare sau de altă natură, în cadrul schimburilor de mărfuri;
   întrucât, pentru aplicarea regulilor generale menționate anterior, mărfurile descrise în coloana 1 din tabelul inclus în anexa la prezentul regulament trebuie încadrate la codurile NC corespunzătoare, indicate în coloana 2, în temeiul explicațiilor incluse în coloana 3;
   întrucât Comitetul pentru nomenclatură nu a emis nici un aviz în termenul stabilit de către președintele său în ceea ce privește produsul nr. 2 din tabelul inclus în anexă;
   întrucât dispozițiile din prezentul regulament sunt conforme cu avizul Comitetului pentru nomenclatură în ceea ce privește produsele nr. 1 și 3 din tabelul inclus în anexă,
   ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului inclus în anexă trebuie să fie clasificate în Nomenclatura Combinată la codurile NC corespunzătoare, indicate în coloana 2 din tabelul menționat anterior.
   Articolul 2
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 martie 1990.
      
         
            Pentru Comisie
         
         Henning CHRISTOPHERSEN
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 36, 8.2.1990, p. 7.
   ANEXĂ
   
               Descrierea mărfii
            
            
               Clasificare Code NC
            
            
               Explicație
            
         
               (1)
            
            
               (2)
            
            
               (3)
            
         
               
                           1.
                        
                        
                           Articole în formă de coroană, de diferite diametre (între 7 și 35 cm), alcătuite din tije întregi de răchită, cojite, răsucite simplu și împletite (a se vedea fotografia nr. 1) (1)
                           
                        
                     
            
               4602 10 91
            
            
               Clasificarea este stabilită în conformitate cu dispozițiile cuprinse în regulile generale 1 și 6 de interpretare a Nomenclaturii Combinate, precum și cu textele codurilor NC 4602 și 4602 10 91.
               Într-adevăr, marfa nu poate fi încadrată la capitolul 6 întrucât nu satisface condițiile notei 1 din acest capitol.
            
         
               
                           2.
                        
                        
                           Încălțăminte de sport montantă cu o talpă exterioară din cauciuc și o față în întregime din material textil cu bucăți de piele cusute deasupra, precum și bucăți decorative din material textil acoperit cu plastic. Pielea acoperă aproximativ 59 % din suprafața exterioară în timp ce pânza nu acoperă decât aproximativ 41 % din ea (a se vedea fotografia nr. 2) (1)
                           
                        
                     
            
               6404 11 00
            
            
               Clasificarea este stabilită în conformitate cu dispozițiile cuprinse în regulile generale 1 și 6 de interpretare a Nomenclaturii Combinate, cu nota 3, cu nota 4 litera (a) și cu nota de la subpoziția 1 litera (b) din capitolul 64, precum și cu textele codurilor NC 6404 și 6404 11 00.
               Într-adevăr, dacă se face abstracție de părțile din piele și din material plastic care constituie întărituri sau accesorii, suprafața din material textil predomină.
            
         
               
                           3.
                        
                        
                           Foi de sticlă subțire, de formă pătrată sau dreptunghiulară, numită „de horticultură”, cu o singură margine șlefuită simplu și folosită în mod obișnuit în construcția de sere.
                        
                     
            
               7004 90 70
            
            
               Clasificarea este stabilită în conformitate cu dispozițiile cuprinse în regulile generale 1 și 6 de interpretare a Nomenclaturii Combinate, precum și cu textele codurilor NC 7004 și 7004 90 70.
               Marfa nu poate fi încadrată la codul NC 7006 00 90 dat fiind faptul că nu a fost prelucrată în sensul acestui cod. Într-adevăr, prelucrarea suferită la un singur capăt nu are o importanță reală din punct de vedere tehnic și economic și prin urmare nu transformă articolul în sensul notei explicative la Sistemului armonizat privind poziția 7006 (a se vedea litera B).
            
         
      
   
      
   
      (1)  Fotografiile au un caracter pur orientativ.